Tere, Karl!

Saadan MKMi poolt koondatud ettepaneku turismiteemaliste küsimuste kohta üle-eestilises elanike rahulolu uuringus.

1) Põhiküsimus (meie prioriteet) – Küsimus nr 1

Eelistus nr 2:
· Väide: Turismi üldine mõju minu kodukandile on positiivne.
· Skaala: 1 – Ei nõustu üldse … 10 – Nõustun täielikult; 99 – Ei oska vastata

Kui küsimustikus on võimalik lisada mitu tasandit, siis alternatiivina Eelistus nr 1:
· Turismi üldine mõju minu kodukandile on positiivne.
· Turismi üldine mõju minu omavalitsusele (vallale/linnale) on positiivne.
· Turismi üldine mõju kogu Eestile on positiivne.
(sama 10-palline skaala + 99)

NB! Praegu eeldame, et sõnastust pole vaja muuta, kuid peame silmas, et vajadusel saab enne suve veel täpsustada.

2) Vabatekstiline täpsustus – Küsimus nr 2
 
· Soovi korral palun põhjendage: [vabatekstiväli]

See on universaalne sõnastus nagu mujal ankeedis.

3) Lisaküsimus vastuste mõtestamiseks (Sinu ettepanekut arvestades) – Küsimus nr 3
Et põhinäitajat paremini tõlgendada, pakume juurde lihtsa taustaküsimuse:

· Mina või minu pere/leibkond saab otsest majanduslikku kasu turismist.
· Jah
· Ei
· 99 – Ei oska vastata

Meie ootus on, et nende sõnastustega saame hoida küsimused elanikele arusaadavad ning samas toetada hilisemat tulemuste tõlgendamist (sh KOV lõikes).

Kui Sul on REMi poolt tehnilisi/ankeedi ülesehituse piiranguid, anna palun teada – püüame need lahendada.

Andmete edastamine ja jagamine
Lisaks palun täpsusta andmete kättesaadavust ja kasutust:
1. Kas edastate MKMile ka algandmed koos sissejuhatavate taustaküsimustega (sh vastaja elukoha/asukohainfo), et saaksime vajadusel teha detailsemaid analüüse?
2. Kas vabatekstilised vastused (küsimus 2) edastate meile toorkujul (anonüümselt), või ainult koondatud kokkuvõttena? Kuidas saame neid andmeid teiste osapooltega jagada?

Parimate soovidega

Aleksandr

